奕訢

恭忠親王奕訢，號樂道堂主人，滿洲愛新覺羅氏、道光帝嘅六阿哥，咸豐帝同父異母嘅細佬，老母係孝靜成皇后博爾濟吉特氏，道光帝遺詔封咗奕訢做「和碩恭親王」。一般叫做「六王爺」。

奕訢喺清廷入邊係做過總理衙門嘅首席大臣、領班軍機大臣、議政王，保守派、清流派就同佢改咗個鬼子六嘅花名。

奕訢本人係清末洋務派嘅主發起人同代表人，喺上高背後支持著曾國藩、左宗棠、李鴻章等人開搞洋務運動，參與領導咗辛酉政變同做埋輔政後，一度係帶領咗清廷嘅重大改革，擴大咗督撫嘅權力導致咗「督撫專政，內輕外重」嘅局面；而清廷跟著奕訢嘅施政仲設立咗總理衙門同駐外嘅使館，改變咗大中華過往啲統治政權單純為咗維持「華夷秩序」嘅外交方向，仲強化咗同啲西方國家嘅利益互動譬如係確立咗「借師助剿」方針同英法部隊聯手去鎮壓返太平天國嘅武裝。

到咗中法戰爭後就俾慈禧撤銷咗一切嘅職務，唯有返屋企「休養」。

19世紀尾奕訢過身嘅時候，國際社會係有過好多嘅關注，以下係一啲反映1900年前後親歷者嘅具體觀感：
 美國傳教士明恩溥喺個人著作《China in a Convulsion》度話，奕訢嘅離世令到大中華帝國呢個「錯綜複雜嘅政府機器失去咗一個重要嘅平衡輪」。
 服務過大清政府嘅外籍人士、美國嘅馬士喺自己出名嘅專著《中華帝國外交史》度話到：「一般人認為如果恭親王唔死，可能會挽救到國家唔少嘅不幸」。 
 《泰晤士報》駐大清嘅記者濮蘭德就認為「恭親王嘅死係一件嚴重嘅事……如果佢仲在生嘅話，或者唔會有義和團運動嘅事情發生」

参考

恭親王奕訢嘅相 

恭親王
洋務運動
軍機大臣
愛新覺羅氏